Hans Feibusch

Hans Nathan Feibusch (15. elokuuta 1898, Frankfurt – 18. heinäkuuta 1998, Lontoo) oli saksalaissyntyinen taidemaalari, joka asui vuodesta 1933 vakituisesti Britanniassa.

Feibusch opiskeli Universität der Künste Berlinissä Karl Hoferin johdolla ja Pariisissa Andre L'Hoten johdolla.

Feibusch tuli tunnetuksi muun muassa kirkkoihin tekemistään seinämaalauksista, mutta hän maalasi myös muun muassa muotokuvia, joita on National Portrait galleryn kokoelmissa Lontoossa.

Feibusch oli yksi niistä, joiden töitä oli esillä 1937 natsien rappiotaiteen näyttelyssä. Hän kuului näyttelyssä siihen vähemmistöön, jonka työt olivat melko konservatiivisia. Ne olivat mukana luultavasti hänen juutalaistaustansa vuoksi. Maalaukset kuvasivat enkeleitä.

Julkaisuja
Hans Feibush: Mural Painting, 1946.

Lähteet
 Hans Feibusch - the Heat of Vision, Lund Humphries, London 1995.
 Alan Powers et al.: Feibusch Murals: Chichester and Beyond, University College Chichester 2005

Saksalaiset taidemaalarit
Vuonna 1898 syntyneet
Vuonna 1998 kuolleet